મોરબી શહેરમાં આગામી ૧૮મી ડિસેમ્બરના રોજ આંતરરાષ્ટ્રીય લઘુમતિ અધિકાર દિવસ નિમિતે જાહેરસભાનુ આયોજન કરેલ છે જેમા લઘુમતિ સમુદાય સાથે થતા અન્યાય સામે જાગૃતતા લાવવા એમસીસીના કન્વીનર મુજાહિદ નફીસ દ્વારા ૧૦ માંગો જણાવી જાહેરસભા યોજી સરકારને ઢંઢોળવાનો પ્રયાસ કરશે એમસીસીના કન્વીનર મુજાહિદ નફીસે જણાવ્યું કે માઈનોરીટી કો- ઓર્ડીનેશન કમિટી પાછલા ઘણા સમયથી રાજ્યમાં લઘુમતી સમુદાયના વિકાસ અને રક્ષણ માટે લઘુમતી કલ્યાણ મંત્રાલય લઘુમતી આયોગ બજેટમાં નક્કર જોગવાઈ લઘુમતી વિસ્તારોમાં ૧૨ ધોરણ સુધીની શાળા જેવી માંગો ઉઠાવી રહી છે સરકાર ૧૧.૫ ટકા લઘુમતી સમુદાય સાથે સતત અન્યાય કરી રહી છે જેથી ભારત સરકાર દ્વારા સંયુક્ત રાષ્ટ્ર સંઘમાં આપેલા વચન ભારતના બંધારણમાં લઘુમતી સમાજ માટેની જોગવાઈને ઘોળીને પી જઈને ગુજરાત સરકાર આંખઆડા કાન કરી પોતાની જવાબદારી નિભાવતી ન હોય તેવી રાવ ઉઠી છે ગુજરાતમાં લઘુમતી સમુદાય ડરમાં જીવી રહ્યું છે તેમા પણ હવે તો ભેંસ લઇ જતા પણ ડરે છે જે કથિત ગૌ-રક્ષકો જાનલેવા હુમલાઓ કરી ઉઘરાણી કરે છે આ સરકાર બેટી બચાવો બેટી પઢાઓનો જુઠ્ઠો નારો લગાવે છે પણ ગુજરાતમાં મુસ્લિમ સમુદાયની છોકરીઓ ૧થી૫ ધોરણમાં ૧૦.૫૮ ટકા ડ્રોપ આઉટ થઇ રહી છે છતા પણ સરકાર તેની ઉપર કોઈ નક્કર કામગીરી નથી કરી રહી જેથી ગુજરાતમાં લઘુમતી સમાજની ફરીયાદ સંભાળવા માટે કોઈ આયોગ પણ નથી જયારે દેશમાં લઘુમતી આયોગ છે તો ગુજરાતમાં કેમ નહિ?